ຕໍາຫລວດຂັບໄລ່ ພວກປະທ້ວງ ອອກຈາກສວນສາທາລະນະ ທີ່ນີວຢ໊ອກ (ເບິ່ງວີດິໂອ)
ພວກ​ຕໍາຫລວດ​​ປາບ​ການຈະລາ​ຈົນ ​ໄດ້​ເຄື່ອນ​ກໍາລັງ​ ເຂົ້າ​ໄປ​ຈູ່​ໂຈມ ຂັບ​ໄລ່​ພວກ​ປະ​ທ້ວງອອກ​ຈາກ​ສວນ ໃນ​ເວລາ​ຂ້ອນ​ແຈ້ງວັນ​ອັງຄານ.
ພວກປະທ້ວງ Occupy Wall Street ໄດ້ຮັບອະນຸຍາດໃຫ້ກັບຄືນໄປຍັງສວນສາທາລະ ນະໃນນະຄອນນີວຢ໊ອກ ບ່ອນທີ່ພວກເຂົາເຈົ້າຖືກໄລ່ໜີໃນຕອນເຊົ້າວັນອັງຄານວານນີ້ ແຕ່ບໍ່ໄດ້ໃຫ້ກາງເຕັ້ນຢູ່ໝົດຄືນໄດ້ ສວນສາທາລະນະ Zuccotti ໄດ້ຖືກເປີດຄືນໃໝ່ ໃນຕອນແລງວັນອັງຄານວານນີ້ ຫລັງ ຈາກສານສູງສຸດຂອງນີວຢ໊ອກຕັດສິນວ່າ ອໍານາດປົກຄອງນະຄອນນີວຢ໊ອກ ເຮັດຖືກແລ້ວ ໃນການບັງຄັບຫ້າມບໍ່ໃຫ້ນອນຄ້າງຄືນໃນສວນສາທາລະນະນັ້ນ ພວກຕໍາຫລວດໃສ່ຊຸດເຄຶ່ອງແບບປາບການຈະລາຈົນ ໄດ້ເຄື່ອນກໍາລັງເຂົ້າໄປຈູ່ໂຈມ ຂັບໄລ່ ພວກປະທ້ວງອອກຈາກສວນ ໃນເວລາຂ້ອນແຈ້ງວັນອັງ ຄານວານນີ້ ໂດຍໄດ້ມ້າງເພບ່ອນ ຢູ່ອາໃສຊົ່ວຄາວ ແລະເອົາຂີ້ເຫຍື້ອອອກໄປຈາກບ່ອນທີ່ໄດ້ກາຍເປັນແຄ້ມພັກເຊົາກາງເມືອງ ນັ້ນ ພວກປະທ້ວງຈໍານວນເກືອບ 200 ຄົນ ທີ່ບໍ່ຍອມໜີອອກຈາກທີ່ນັ້ນ ຖືກຈັບກຸມ ພວກປະທ້ວງໄດ້ຢື່ນອຸທອນຕໍ່ສານ ໃນເວລາຕໍ່ມາ ຂໍກັບຄືນໄປຍັງສວນສາທາລະນະ ພ້ອມ ກັບຜ້າເຕັ້ນແລະຖົງນອນຂອງພວກເຂົາເຈົ້າ ແຕ່ຜູ້ພິພາກສາສານ Michael Stallman ຕັດສິນວ່າ ພວກປະທ້ວງມີສິດທິຕາມລັດຖະທໍາມະນູນໃນການປາກເວົ້າຢ່າງເສລີ ແຕ່ບໍ່ມີ ສິດທີ່ຈະຝ່າຝືນຂໍ້ຫ້າມບໍ່ໃຫ້ນອນຄ້າງຄືນໃນສວນສາທາລະນະນັ້ນ ເຈົ້າຄອງກໍາແພງນະຄອນນີວຢ໊ອກ ທ່ານ Michael Bloomberg ກ່າວວ່າ ທ່ານເຫັນ ພ້ອມກັບການຕິດສິນຂອງສານ ທີ່ວ່າເສລີພາບໃນການປາກເວົ້າ ບໍ່ໄດ້ລວມເອົາສິດທິ ໃນການສ້າງອັນຕະລາຍແກ່ສາທາລະນະຊົນ ຫລືລ່ວງລໍ້າສິດທິຂອງຄົນອື່ນໆໂດຍການ ຍຶດຄອງສະຖານທີ່ສາທາລະນະ ນັບຕັ້ງແຕ່ເດືອນກັນຍາແລ້ວ ພວກປະທ້ວງຫລາຍຮ້ອຍຄົນໄດ້ພາກັນມາກາງເຕັ້ນນອນຢູ່ ສວນສາທາລະນະ Zuccotti ທີ່ໄດ້ກາຍມາເປັນສູນກາງແຫ່ງການເຄຶ່ອນໄຫວຕໍ່ຕ້ານລະບົບ ນາຍທຶນ